पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। पंचायत राज विभाग में कनिष्ठ लिपिक (एलडीसी) भर्ती की अस्थायी सूची में शामिल अभ्यर्थियों के दस्तावेजों की जांच करने का मंगलवार को अंतिम दिन है। अंतिम तिथि को देखते हुए सोमवार को जिला परिषद की ओर से बनाए केंद्र पर अभ्यर्थियों की भीड़ उमड़ पड़ी। अभ्यर्थियों को दस्तावेजों की जांच के लिए एक से दो घंटे का इंतजार करना पड़ा। दूसरी ओर जिला परिषद के अधिकारियों ने साफ कर दिया है कि मंगलवार के बाद किसी भी स्थिति में दस्तावेजों की जांच नहीं की जाएगी। कल तक दस्तावेज जांच नहीं कराने वाले अभ्यर्थियों को चयन के बावजूद भी नौकरी से हाथ धोना पड़ सकता है।
यह है मामला :
पंचायती राज विभाग में कनिष्ठ लिपिक (एलडीसी) सीधी भर्ती के लिए 23 मई को जिला परिषद ने 1016 पदों के लिए ढाई गुणा 2539 अभ्यर्थियों की मेरिट सूची जारी की थी। हवामहल के पीछे स्थित राजकीय उच्च प्राथमिक विद्यालय (महाराजा आदर्श) में 27 मई से अभ्यर्थियों के दस्तावेजों की जांच हो रही है। अब 7 जून को चयनित अभ्यर्थियों की फाइनल कट ऑफ लिस्ट जारी होगी। अभ्यर्थियों की आपत्तियों का निस्तारण करने के बाद चयनित अभ्यर्थियों के अंकों की कट ऑफ लिस्ट जारी होगी। इसके बाद 10 जून तक पंचायत समिति आवंटित कर नियुक्ति पत्र दिए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn